Svømmeklubben Delfinen

Interessent, Epics, Overordnede funktioner

Svømmeklubben Delfinen er en mindre klub, der er i vækst. Klubbens ledelse ønsker derfor udviklet et administrativt system til at styre medlemsoplysninger, kontingenter og svømmeresultater. Efter samtale med klubbens formand, tegner der sig følgende billede af arbejdsopgaverne, som systemet skal understøtte.

Det er klubbens formand, der tager sig af nye medlemmer. Ved indmeldelse i klubben registreres diverse stamoplysninger om personen, herunder alder.

Desuden registreres oplysninger om personens ønskede aktivitetsform, det vil sige aktivt eller passivt medlemskab, junior- eller seniorsvømmer, motionist eller konkurrencesvømmer.

Klubbens kasserer tager sig af alt vedrørende kontingentbetaling. Kontingentets størrelse er betinget af flere forhold:

For aktive medlemmer er kontingentet for ungdomssvømmere (under 18 år) 1000 kr. årligt, for seniorsvømmere (18 år og over) 1600 kr. årligt. For medlemmer over 60 år gives der 25 % rabat af seniortaksten. For passivt medlemskab er taksten 500 kr. årligt.

Kassereren vil gerne kunne danne sig et overblik over, hvor meget klubben kan forvente at få indbetalt i kontingent i alt.

Kassereren har desuden ønsket, at systemet kan vise en oversigt over medlemmer, der er i restance.

Konkurrencesvømmerne har tilknyttet en træner. Konkurrencesvømmerne er inddelt i 2 hold efter alder. Ungdomsholdet er for svømmere under 18 år. Seniorholdet er for svømmere på 18 og over. Hver konkurrencesvømmer er desuden registreret i forhold til hvilke svømmediscipliner, svømmeren er aktiv i.

Inden for hver svømmedisciplin registreres den enkelte svømmers bedste træningsresultat og dato løbende. For de svømmere, der har deltaget i konkurrencer, registreres stævne, placering og tid. Det er på baggrund af de enkelte svømmeres resultater, at træneren udtager svømmere til deltagelse i konkurrencer. Træneren ønsker derfor en oversigt, der kan vise klubbens top 5 svømmere inden for hver svømmedisciplin (butterfly, crawl, rygcrawl og brystsvømning), fordelt på henholdsvis junior og seniorsvømmere.

Krav til projektet

Virksomhed

Med udgangspunkt i casen om Svømmeklubben Delfinen skal der udarbejdes følgende analyser:

* En interessentanalyse inkl. håndteringsplan for interessentgrupperne (informationstabel og interessentanalysetabel)
* En risikoanalyse med tilhørende udvidet risikotabel

Udviklingsproces

Det forventes, at I anvender Scrum med:

* Trello Scrumboard til Product Backlog og Sprint Backlog
* Scrum Master
* Daily Scrum møder
* Sprint Planning og Sprint Review møder (obligatoriske møder, se plan på Fronter)

Kravspecifikation

Med udgangspunkt i casebeskrivelsen skal I udarbejde en kravspecifikation bestående af:

* Domænemodel over svømmeklubben (dvs. klassediagram over begreberne og relationerne fra den virkelig verden)
* User stories (inkl. acceptkriterier)
* Løbende prioritering af user stories *i samarbejde*med Product Owner (kunde/kravstiller)

Dokumentation

* Design-klassediagram over det færdige system

Programmet

I skal **designe**programmet efter objektorienterede principper for at gøre koden:

* genbrugelig (modulær opbygning uden redundans)
* vedligeholdelsesvenlig (lav kobling & fokuserede klasser og metoder med god navngivning → læsbar)
* robust (håndtere fejlsituationer, så programmet ikke crasher)

Øvrige ikke-funktionelle krav

* Logisk opdeling af relaterede klasser i packages
* Mulighed for at gemme relevant data i en tekstfil
* Tekstbaseret brugergrænseflade
* Unit test af – minimum – kontingentberegning

Aflevering

Hvad

Der skal afleveres en pdf med følgende:

* Forside der indeholder:
  + Gruppens navn
  + Navne på samtlige gruppemedlemmer og deres GitHub brugernavne
  + Link til GitHub repository til koden – sørg for at linket både er klikbart og udskrevet så det kan printes ud og tastes ind
  + Link til Trello board
* Sider med de øvrige diagrammer og virksomhedsanalyser.

I GitHub-repositoriet skal der foruden koden være en mappe: docs med den samme dokumentation som indgår i rapporten.